Oni su se borili za Domovinu
Oni su se borili za Domovinu () je sovjetski ratni film snimljen u režiji Sergeja Bondarčuka i premijerno prikazan 1975. godine. Predstavlja adaptaciju istoimenog nedovršenog romana Mihaila Šolohova. Protagonisti su pripadnici voda Crvene armije koji u ljeto 1942. godine, za vrijeme velike njemačke ofanzive u Drugom svjetskom ratu dobivaju zadatak čuvati odstupnicu svojim drugovima koji se povlače.

Tokom snimanja filma je glumac Vasilij Šukšin, koji tumači glavnu ulogu, iznenada preminuo od srčanog udara, te su se neke od njegovih scena morale snimiti uz pomoć dublera i naknadne sinkronizacije. Iako je sadržaj filma bio u skladu sa službenim sovjetskim stavom o ratu i heroizmu pripadnika Crvene armije, dio kritičara je zapazio za tadašnju sovjetsku kinematografiju neobičan prikaz situacija u kojima Sovjeti trpe poraze i prisiljeni su se povlačiti, odnosno realističan prikaz likova. Film je prikazan na Kanskom festivalu, ali Bondarčuk nije uspio ponoviti uspjeh svojih ranijih spektakularnih filmova kao što je Rat i mir.

Uloge
 Vasilij Šukšin ... Pjotr Lopahin
 Vjačeslav Tihonov ... Nikolaj Strelcov
 Sergei Bondarchuk ... Ivan Zvjagincev
 Georgij Burkov ... Aleksandra Kopitovskoj
 Julij Nikulin ... Njekrasov
 Ivan Lapikov ... Popriščenko
 Nikolaj Gubenko ... Poručnik
 Andrej Rostocki
 Nikolaj Volkov
 Nikolaj Štutko ... Lisičenko
 Jevgenij Samojlov
 Nona Mordjukova ... Natalija Stepanovna
 Lidija Fedosejeve-Šukšina ... Glaša
 Inokentij Smoktunovski ... Ljekar

Izvori

Vanjske veze

Sovjetski filmovi
Ratni filmovi
Dramski filmovi
Filmovi o Drugom svjetskom ratu